ג'וליאן מקמהון

ג'וליאן דאנה ויליאם מקמהון (באנגלית: Julian Dana William McMahon; 27 ביולי 1968 – 2 ביולי 2025) היה שחקן ודוגמן אוסטרלי. נודע בשל גילום דמויות כדוגמת קול טרנר בסדרה "מכושפות", ויקטור וון דום/דוקטור דום בסרטי "ארבעת המופלאים", כריסטיאן טרוי בסדרה "ניפ/טאק" וג'ס לקרוי בסדרה "FBI: המבוקשים ביותר".

שנותיו הראשונות
מקמהון נולד בסידני לויליאם מקמהון, חבר פרלמנט וראש ממשלת אוסטרליה לשעבר. ולסוניה מקמהון, מרפאה בעיסוק לשעבר ואייקון אופנה. מקמהון הוא הילד השני בין שתי אחיות. מקמהון למד בבית ספר פרטי ואת לימודיו האקדמאיים למד באוניברסיטת סידני. לאחר זמן קצר פרש מלימודיו והחל בקריירת דוגמנות מצליחה. עד מהרה התפרסם כדוגמן מצליח בבירות אופנה מסביב לעולם כמו מילאנו, לונדון, ניו יורק, רומא ופריז.

קריירה
בנוסף לקריירת הדוגמנות שלו שכללה פרסומת לחברת לוי שטראוס ושות', החל מקמהון לשחק באופרת הסבון האוסטרלית קרוב רחוק. לאחר הצלחתו בסדרה עבר מקמהון לארצות הברית ושם החל ללמוד שיעורים קולים כדי להיפטר ממבטאו האוסטרלי. לאחר מכן השתתף בקליפים לשירים "This Is It" ו"his Is The Way" של הזמרת דני מינוג, אשר לה יינשא מאוחר יותר.

תפקידו הראשון של מקמהון בטלוויזיה האמריקאית היה באופרת הסבון עולם אחר, שם שיחק בין השנים 1993–1995. בשנת 2000 שיחק בסרט מרדף החלומות לצידו של השחקן ג'ף דניאלס. בשנים 1996 עד 2000 שיחק בסדרה "Profiler" של רשת NBC. בעקבות הופעתו בסדרה הזו הצטרף מקמהון לצוות השחקנים בסדרה המצליחה מכושפות של רשת The WB. בשנת 2003 החל מקמהון לשחק בתפקיד ראשי בסדרה ניפ/טאק. בשנת 2005 היה מועמד לפרס גלובוס הזהב על משחקו בסדרה. באותה שנה גילם מקמהון את דמותו של דוקטור דום בסרט ארבעת המופלאים ובסרט ההמשך שיצא בשנת 2007 ונקרא ארבעת המופלאים: עלייתו של הגולש הכסוף. באותה שנה שיחק לצידה של השחקנית סנדרה בולוק בסרט תחושה מוקדמת. בשנת 2010 יצא הסרט פנים בהמון בכיכובם של מקמהון והשחקנית מילה יובוביץ'.

חיים אישיים
בשנת 1994 נישא מקמהון לשחקנית והזמרת דני מינוג. השניים התגרשו לאחר כשנה. בשנת 1999 נישא לדוגמנית ברוק בארנס. שנה לאחר מכן נולדה לזוג ילדה - מדיסון אליזבת' מקמהון. שנה לאחר מכן השניים התגרשו.

נפטר לאחר מאבק במחלת הסרטן ב-2 ביולי 2025, בגיל 56, בקלירווטר, פלורידה.

פילמוגרפיה
 סדרהתפקידהערות 1989–1991 קרוב רחוק 1989 G.P. 1992–1994 עולם אחר 1996–2000פרופיילר 1998 ויל וגרייס 2000–2005 מכושפות 2003–2010 ניפ/טאק2013מעגל שלם2015קץ הילדות2016סוכנות הבילוש של דירק ג'נטליHunters מק'ארתי6 פרקים2018–2017הבורחים 2021-2019 FBI סוכן מיוחד ג'ס לקרוי 3 פרקים2020–2022 FBI: המבוקשים ביותר תפקיד ראשי 2021 FBI: אינטרנשיונל 2 פרקים2025המעוןסטיבן רוס6 פרקים קולנועשנהשם הסדרהתפקיד 1996 Magenta 2000 מרדף החלומות 2005 ארבעת המופלאים ויקטור וון דום/דוקטור דום2007 ארבעת המופלאים: עלייתו של הגולש הכסוף ויקטור וון דום/דוקטור דום תחושה מוקדמת2008שוק בשר2010 רד פנים בהמון 2012Bait 3D 2013 פרנויה2018ספארי מתנדנד2024The Supremes at Earl's All-You-Can-Eatריי "צ'יק" קרלסוןהגולשסקאלי

קישורים חיצוניים

קטגוריה:שחקני קולנוע וטלוויזיה אוסטרלים
קטגוריה:דוגמנים אוסטרלים
קטגוריה:אוסטרלים ממוצא אירי
קטגוריה:אוסטרלים שנולדו ב-1968
קטגוריה:אוסטרלים שנפטרו ב-2025
קטגוריה:אמריקאים שנפטרו ב-2025